Роман Доброхотов

Роман Александрович Доброхотов (1983 елның 6 августы, Мәскәү) — Россия җәмәгать эшлеклесе, журналист, политолог, укытучы, «5 декабрь партиясе»нә нигез салучыларның һәм лидерларның берсе. «Без» хәрәкәтенә нигез салучы һәм җитәкче, «Бердәмлек» хәрәкәтенең федераль сәяси советы әгъзасы, «Бердәмлек»нең Мәскәү бүлекчәсе сәяси советы әгъзасы. The Insider интернет-басмасына нигез салучы һәм шеф-мөхәррире. Сәяси фәннәр кандидаты.

 Тормыш юлы 

Роман Доброхотов 1983 елның 6 августында Мәскәүдә туган. Әтисе — Александр Львович Доброхотов (1950), МДУ фәлсәфә факультетының Дөнья мәдәнияте тарихы һәм теориясе кафедрасы мөдире, Югары икътисад мәктәбенең фәлсәфә профессоры.

1206 нчы мәктәптә укыган, өлкән сыйныфларда 1525 нче мәктәпкә («Воробьевые горы» лицее) күчә.

2000 елдан 2006 елга кадәр Мәскәү дәүләт халыкара мөнәсәбәтләр институтының политология факультетында укый. 2006—2007 елларда Югары икътисад мәктәбе аспирантурасында укый. 2013 елда «Дөнья сәясәтендә ышаныч мәсьәләләре (Аурупа интеграциясе процесслары мисалында)» темасына кандидатлык диссертациясен яклый.

2005 елда «Путинсыз йөрүчеләр» яшьләр хәрәкәтендә катнаша, Мәскәү бүлеген җитәкли.

2005 елдан «Без» демократик хәрәкәтенә нигез салучы һәм җитәкче булып тора, 2008 елда  «Бердәмлек» хәрәкәт барлыкка килгәннән бирле хәрәкәтенең федераль сәяси советы әгъзасы, 2009 елдан «Бердәмлек»нең Мәскәү бүлекчәсе сәяси советы әгъзасы. «Килешмәүчеләр маршы»н оештыручыларның берсе булып тора.

 Карьера 
2006 елның маеннан 2009 елның мартына кадәр «Новые Известия» газетасы өчен мәкаләләр яза, икътисад бүлеге мөдире урынбасары булып эшли. Икътисад, халыкара сәясәт һәм мәдәният буенча материаллар язган. Россия-Грузия хәрби конфликты вакытында аннан репортаж яза.

2006 елдан 2008 елга кадәр «Говорит Москва» радиостанциясенең штаттан тыш хезмәткәре булып эшли, анда атна саен «Кара-каршы ставка» тапшыруын алып бара.

2009 елның июлендә Роман Доброхотов 5 нче номерлы бер мандатлы сайлау округы буенча Мәскәү шәһәр думасына сайлауларда катнашырга ниятләве турында игълан итәОдномандатная оппозиция. // GZT.Ru, 7 июля 2009. Романны тәкъдим итү «Бердәмлек» хәрәкәте тарафыннан хупланган. Мәскәү шәһәр сайлау комиссиясе, җыелган имзаларның сыйфатына карата дәгъваларны дәлилләп, аңа теркәүдән баш тартканBBC Russian — Россия — «Яблоко» примет участие в выборах в Мосгордуму. 2010 елның гыйнварыннан Доброхотов Дәүләт академия гуманитар фәннәр университетында политологияне укыта.

2010 елның апреленнән Slon.ru интернет-басмасы редакторы булып эшли. 2013 елның гыйнварында Роман ЛГБТ-бергәлеге мәсьәләләренә багышланган «Каминг-аут атнасы» проектының авторы була. 2013 елның 25 февралендә Роман Slon.ru интернет-порталы редакциясенең бер өлеше белән бергә эштән азат ителә, шуннан соң ул colta.ru сайтында мәкаләләр авторларының берсе була. Slon.ru баш мөхәррире Андрей Горянов белдергәнчә, «алга таба Доброхотов белән эшләү мөмкин түгел. Ул үзен журналист буларак күрми, күбрәк сәясәтче».

2011 елның 7 июнендә Мәскәүдә ArteFAQ клубында «Безнекеләр» һәм «Бердәмлек» хәрәкәтләре арасында сәяси дебатлар уза. «Безнекеләр»дән Мария Кислицына һәм Глеб Крайник, «Бердәмлек»тән Роман Доброхотов, Константин Янкаускас һәм Анастасия Рыбаченко чыгыш ясаган. 2011 елның июнендә «Антиселигер» форумында катнашкан. 2012 елда «Селигер» форумы эшендә катнашырга тәкъдимне кабул иткән һәм анда Кремльдәге коррупция турында лекция укыган.

Роман «5 декабрь партиясе»нә нигез салучыларның берсе була. 2012 елның октябрендә узган оппозициянең Координация советына сайлауларда Сергей Давидис, Анна Каретникова, Пётр Царьков, Мария Баронова һәм «5 декабрь партиясе»нең тагын сигез кандидат белән бергә тәкъдим ителгән.

2013 елда журналистик тикшеренүләргә, ялган хәбәрләрне фаш итүгә һәм фактларны тикшерүгә махсуслашкан The Insider Россия интернет-басмасына  нигез сала һәм аның шеф-мөхәррире була.

 Оппозиция акцияләрендә катнашу 
2010 елның 31 гыйнварында җыеннарның иреген гарантияли торган Конституциянең 31 нче маддәсен яклау митингында тоткарлана. 28 сентябрь 2010 Мәскәү шәһәренең элеккеге мэры Юрий Лужковка каршы митингта тоткарланган.

2011 елның 5 декабрендә Мәскәүдә Чиста буаларда «Гадел сайлаулар өчен» митингы сәхнәсеннән чыгыш ясаган.

2012 елның 7 октябрендә Путин туган көнендә Мәскәүнең Ильин скверында Плевна каһарманнарына куелган һәйкәл янында узган «Бабайны пенсиягә озатыйк» акциясенә тырма белән килгән, полиция тарафыннан тоткарланган.

2013 елның 6 маенда «6 май тоткыннарына азатлык» митингы вакытында Сазлык мәйданында хакимият яклы активистлар белән сугышкан.

2020 елның сентябрендә Беларусиядә протест акцияләрен яклаучы хатка кул куя«Мы глубоко возмущены, что диалогу с обществом власть предпочитает насилие».

2022 елда Россиянең Украинага бәреп керүенә каршы чыккан.

 Сәяси эзәрлекләү 
2021 елның 23 июлендә Россия Юстиция министрлыгы Латвиянең «The Insider SIA» юридик затын ММЧ — «чит ил агентлары» реестрына кертә. Юстиция министрлыгында реестрга кертү сәбәпләрен аңлатмаганнар.

2021 елның 28 июлендә полиция Доброхотов янына тентү белән килә, ә аны үзен сорау алуга алып китәләр. Доброхотовны Нидерланд блоггеры Максимилиан ван дер Верфф гаризасы буенча кузгатылган яла ягу турындагы эш буенча тентәгәннәр. Доброхотов эш буенча шаһит буларак узган. Шулай ук аның ата-анасында да тентү була.

Соңрак Доброхотов Россиядән киткән. 2021 елның 7 сентябрендә аңа каршы чикне законсыз рәвештә кисү турында эш кузгатылган. ФСБ версиясе буенча, Доброхотов 1 август төнендә Украина белән чикне Воронеж өлкәсенең Колещатовка авылы янында законсыз рәвештә узган.

23 сентябрьдә Доброхотов эзләүгә игълан ителә. 2021 елның 30 сентябрендә полиция яңадан аның әти-әнисенә тентү белән килә, ә соңрак Доброхотовның хатынын һәм әтисен сорау алуган алып китәләр.

2022 елның 15 апрелендә РФ Юстиция министрлыгы Доброхотовны ММЧ — «чит ил агентлары» реестрына кертә.

 Бүләкләр 
2018 елда «Ачык Россия» фондының «Һөнәр — журналист» премиясен «Тикшерү» номинациясендә «Солберецкие: Беренче өлеш. Икенче өлеш. Өченче өлеш. Дүртенче өлеш»не бастырган өчен алаВручена премия «Профессия — журналист» // Colta.ru.

2019 елда Христо Грозев белән берлектә Сергей һәм Юлия Скрипальны агулау өчен җаваплы ике ир-атның шәхесен билгеләгән өчен Аурупа матбугаты премиясен ала.

2021 елның февралендә «Контрсанкцияләр. Ничек ФСБ хезмәткәрләре Владимир Кара-Мурзаны агуларга омтылганнар» маддәсе өчен «Редколлегия» журналистлык премиясен алаКонтрсанкции. Как сотрудники ФСБ пытались отравить Владимира Кара-Мурзу // Редколлегия.

 Искәрмәләр 

 Сылтамалар 





Төркем:Сәясәт фәннәре кандидатлары
Төркем:РФ җәмәгать эшлеклеләре
Төркем:Әлифба буенча шәхесләр
Төркем:Мәскәүдә туганнар
Төркем:Википедия:Викимәгълүматтан чыганак булган мәкаләләр
Төркем:Википедия:Замандашлар биографиясе
Төркем:1983 елда туганнар
Төркем:6 август көнне туганнар
Төркем:Әлифба буенча галимнәр
Төркем:Русия журналистлары
Төркем:Әлифба буенча журналистлар
Төркем:Мәскәү дәүләт халыкара мөнәсәбәтләр институтын тәмамлаучылар
Төркем:Россия хәрби көчләренең 2022 елда Украинага кертелүенә каршы чыкканнары